stanford-oval/wikipedia huggingface dataset:
יוליה פרסילד
ביוגרפיה

שם משפחתה של יוליה, פרסילד, נובע ממשפחתה האסטונית של סבה וסבתא גדולה, שגורשו לרוסיה. היא נולדה בפסקוב, רוסיה הסובייטית, ברית המועצות. אביה היה צייר איקונין ואמה גננת. מאז ילדותה חלמה יוליה להיות שחקנית. היא לקחה חלק בהופעה חובבנית אמנותית, שרה, שיחקה בהצגות בית ספר. בגיל אחת עשרה היא השתתפה בתחרות של כישרונות צעירים "כוכב הבוקר". בשנת 2001 סיימה את בית הספר התיכון מספר 24 בפסקוב.
לאחר הלימודים נכנסה לפקולטה לפילולוגיה רוסית של המכון הפדגוגי הממלכתי של פסקוב, אולם לאחר שלמדה שנה אחת בלבד, נסעה למוסקבה והתקבלה למכללה לאמנות התיאטרון. בשנת 2006 סיימה את לימודיה במחלקת המשחק והבימוי של האקדמיה הרוסית לאמנויות התיאטרון.
מאז 2007, כשחקנית מוזמנת, היא לקחה חלק בהצגות תיאטרון האומות הממלכתי. עבדה עם התיאטרון "בית הספר למשחק מודרני" והתיאטרון בתיאטרון מלאיה ברונאיה בניהולו של יבגני מירונוב.
קריירה

הופעת הבכורה על המסך של יוליה פרסילד הייתה תפקידה כנטשה קובלאקובה בסדרת הטלוויזיה "חלקת אדמה" (2003), בבימויו של אלכסנדר בראנוב.
העבודה הגדולה הראשונה בסרט הייתה התפקיד של אוליה רודיאדינה בסרט הדרמה "הכלה" (2006) בבימוי של אליור אישמוחמדוב ובסרט "השבוי" בבימויו של אלכסיי אוצ'יטל. עם זאת, פריצת דרך אמיתית בביוגרפיה הקולנועית של השחקנית הייתה אחד התפקידים העיקריים כסופיה בדרמה הקצה בבימויו של אלכסיי אוצ'יטל, סדרת הטלוויזיה "סנטה לוסיה" (2012), והמותחן המיסטי "סוננטאו" (2012) שהביאו את הפופולריות שלה בקרב הקהל הרוסי.
השחקנית התפרסמה לאחר ששיחקה בתפקיד משנה בסרט "בערפל" (2012) בבימויו של סרגיי לוזניצה ובהמשך כיכבה בסרט הקרב על סבסטופול. בסרט עשו בבימויו של פאבל לונגין שיחקה לצדם של הארווי קייטל, ליאור אשכנזי ומארק איווניר. עיבוד לספרו של מאיר שלו.
במאי 2021 נודע שהיא נבחרה לגלם תפקיד ראשי כקוסמונאוטית בסרט החלל הרוסי "האתגר", שצילומיו נערכו בתחנת החלל הבינלאומית.. הטיסה שלה התקיימה בחללית סויוז MS-19 ובזמן שהייתה בתחנת החלל נערכו צילומי סרט "האתגר". על משחקה בסרט הוענק לפרסילד פרס הפדרציה הרוסית.
חיים אישיים

ליוליה שתי בנות; אנה (ילידת 2009) ומריה (ילידת 2012) ובן, שאביהם הוא במאי הקולנוע אלכסיי אוצ'יטל. היא חברה מייסדת של קרן הצדקה "גלצ'ונוק" (Галчонок), הפועלת למתן טיפול לילדים עם הפרעות במערכת העצבים המרכזית האורגנית.
פילמוגרפיה נבחרת > קולנוע

| שנה | סרט | תפקיד | הערות |
| --- | --- | --- | --- |
| 2006 | הכלה | אוליה רודיאשינה |  |
| 2008 | השבוי | נסטיה |  |
| 2008 | היו זמנים בפרובינציות | אנסטאסיה ולדימירובנה זבוניקובה |  |
| 2008 | מבצר | גאלה |  |
| 2008 | החטיפה | אלנה |  |
| 2008 | אליס וירטואלית | אנה קוצ'רגינה |  |
| 2009 | נשימה קצרה | אירה |  |
| 2010 | הקצה | סופיה |  |
| 2010 | דמה | ורה פוזדניאקובה |  |
| 2011 | חמש כלות | קטיה ואסיה, אחיות תאומות |  |
| 2012 | בערפל | אניאלה |  |
| 2012 | מרתון | אינה אנטיפובה |  |
| 2013 | מה הילדה שותקת | יוליה |  |
| 2013 | פרג'נוב | סווטלנה שצ'רבטיוק, אשתו של סרגיי פרג'נוב |  |
| 2013 | סוף שבוע | אינגה, מזכירה |  |
| 2014 | המצוד אחר התנינים |  |  |
| 2015 | הקרב על סבסטופול | ליודמילה פבליצ'נקו |  |
| 2016 | גיבור | מאשה קוליקובה |  |
| 2016 | אני מורה | אנה קורנקובה |  |
| 2017 | טנגו קר | ליימה |  |
| 2018 | טיוטה | רוזה בלאיה |  |
| 2019 | עשו | שרה |  |
| 2019 | סוף העונה | ילנה |  |
| 2020 | Sheena 667 | אוליה |  |
| 2021 | השפעת של פטרוב | מרינה |  |
| 2022 | האתגר | ז'ניה |  |
| 2023 | ג'ונג'ולי |  |  |
פילמוגרפיה נבחרת > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | חלקת אדמה | נטשה קובלאקובה | סדרת טלוויזיה |
| 2005 | הנסיכה והפופר | קסניה פרוחורובה | סדרת טלוויזיה |
| 2005 | יסנין | קטיה יסנינה | סדרת טלוויזיה |
| 2006 | תותח | אוקסנה | סדרת טלוויזיה |
| 2006 | אדמה קסומה | נטשה קובלאקובה | סדרת טלוויזיה |
| 2007 | הגבל את הרצונות | נדיה | סדרת טלוויזיה |
| 2007 | פאוטינה | דשה אוורינה | סדרת טלוויזיה |
| 2007 | בדרך ללב |  | סדרת טלוויזיה |
| 2007 | החתרן: סוף המלחמה | סווטיק | סדרת טלוויזיה |
| 2008 | אני אחזור | ורה מיכלוביץ' | סדרת טלוויזיה |
| 2011 | תיק מעדנייה מספר 1 | מאשה סקצ'קו | סדרת טלוויזיה |
| 2011 | טנגו קר | יוליה | טלוויזיה |
| 2011 | וולקוב קיץ | טוסיה | סדרות קטנות |
| 2012 | סנטה לוסיה | ויקה סיקינה | סדרת טלוויזיה |
| 2012 | סוננטאו | פיטה פומיאלובסקיה, עיתונאית | סדרת טלוויזיה |
| 2014 | התליין | נינה | סדרת טלוויזיה |
| 2015 | בת בוגרת | אלבינה יוגינובה | סדרת טלוויזיה |
| 2015 | תשוקה מסתורית | רליסה | סדרת טלוויזיה |
| 2018 | אורדת הזהב | הנסיכה אוסטיניה | סדרת טלוויזיה |
| 2019 | המנצחים |  | סדרת טלוויזיה |
| 2020 | זולייכה פותחת עיניים | נסטסיה | סדרה |
הערות שוליים

↑  "Юлия Пересильд". רוסיה-1.
↑  https://kroonika.delfi.ee/news/kino/eesti-juurtega-naitlejanna-julia-peresild-tudrukute-salajutud-peaosas?id=65840832
↑  Яцко В. А. Юлия Пересильд — звезда эпохи?
↑  רוסיה בחרה: זו השחקנית הראשונה שתטוס לחלל, באתר ynet, 13 במאי 2021
↑  Юлия Пересильд и Клим Шипенко отправятся в космос
↑  Maria Remizova. "Юлия Пересильд призналась, что родила дочерей от 66-летнего Алексея Учителя". Komsomolskaya Pravda.
| --- | --- |
בקרת זהויות :  GND: 1089713126  ISNI: 0000 0000 9502 7644  LCCN: no2010128210  NKC: xx0217063  SUDOC: 248385062  VIAF: 139967483   WorldCat (עם VIAF): 139967483 
יוליה פרסילד בטקס הענקת פרס נשיא הפדרציה הרוסית בקרמלין. 2013.
גלריה חזי כהן

| --- | --- |

 מידע כללי
 סוג:  גלריה 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–2001
 תאריך פתיחה רשמי:  2001 
 
 קואורדינטות:  32°03′46″N 34°46′18″E﻿ / ﻿32.062664039756°N 34.771622208332°E﻿ / 32.062664039756; 34.771622208332
 hezicohengallery.co.il
 תבנית:לשוניות2
 
גלריה חזי כהן נוסדה בשנת 2001 על ידי האספן חזי כהן, שבנה לעצמו אוסף של מיטב האמנות הישראלית העכשווית. באוספו ניכרות גם השפעות האמנות המודרנית והקלאסית והערכה לאמנות הקאנונית ולאבות האמנות הישראלית.
עיקר עשייתה של הגלריה הוא מפגש קהל שוחר ואוהב אמנות עם מיטב האמנים העכשוויים בנוף זירת האמנות המקומית. גלריה חזי כהן שמה כמטרה להציג את מיטב האמנות הישראלית לדורותיה, תוך שילוב בין דורות וזרמים. הגלריה מציגה אמנים כמו אורי רייזמן, אביגדור סטימצקי, אריה ארוך, יחזקאל שטרייכמן, יגאל תומרקין ומאיר פיצ'חדזה לצד אמנים מובילים של אמנות עכשווית בהם סיגלית לנדאו, עמית קבסה, רן טננבאום, גיא אביטל, אורן פישר, קלון ואחרים. בנוסף גלריה חזי כהן הקימה מספר תערוכות מקיפות עבור אמנים בינלאומיים כגון ויק מיוניז, קארסטן ניקולאי, לות'ר המפל ועוד.
בהשנים 2013–2017 השתתפה הגלריה בירידים בינלאומיים ביניהם Expo Chicago ,Art Cologne, The Armory Show, Artissima בהם ייצגה אמנים ישראלים ובינלאומיים.
תערוכות מרכזיות

אפריל 2024 - תערוכת יחיד לאמן נחום טבת, רצפות.
פברואר 2024 - תערוכת יחיד לאמנית לאה ניקל, 50 שנות יצירה.
ספטמבר 2022 - תערוכת יחיד לאמן אביגדור סטימצקי.
בפברואר 2022 - תערוכת יחיד לאמן אריה ארוך.
בדצמבר 2021 - תערוכת יחיד של יגאל תומרקין, שכללה יצירות המורכבות מחומרים שונים, בהם גרוטאות מאניית מעפילים וכלי נשק. ליסה מוטרו כתבה את הטקסט לתערוכה, והתערוכה הציגה מבט מקיף על גוף עבודותיו של האמן.
באוקטובר 2021, נערכה תערוכת יחיד לאמנית סיגלית לנדאו, "הלב והמעיין".
במלאת שלושים שנים לפטירתו של אורי רייזמן נערכה ב-2021 תערוכת יחיד לאמן, בה הוצגו ציורי נוף ודיוקנאות מתקופות שונות בחייו.
בשנת 2020, עשור לפטירתו של מאיר פיצ'חדזה, נערכה בגלריה חזי כהן תערוכה שהתמקדה בדיוקנאות שיצר, וכן נערכה תערוכה לנחום טבת וליהושע נוישטיין.
תערוכת יחיד של האמן Klone - ״מכתבים מעתיד ידוע אל עבר לא נודע״ - התקיימה ב-2019. Klone הוא שמו המקצועי של אמן הרחוב איגור רבליס שפעיל גם בזירה הבינלאומית, ויצירותיו הוצגו בין היתר בניו יורק ובברלין. ותערוכה נוספת באותה שנה לאמן עמית קבסה, "בעל נפש".
2017 - תערוכת יחיד לאמן מאיר פיצ'חדזה "זמן שקיעה".
2015 - תערוכת יחיד לעמית קבסה "זה לא אישי". ותערוכה לסיגלית לנדאו "פולחן מעבר".
2014 נערכה תערוכת יחיד לויק מוניז "תמונות מכתבי עת".
2013 נערכה תערוכת יחיד - "צמר פלדה" - לאמן רון עמיר. נערכה גם תערוכה לאמן הגרמני לותר המפל "שירים עבור עיוורים". ותערוכת יחיד לאמן יאן טיכי "חפיפה".
2012 נערכה תערוכת יחיד לאנדראס גולינסקי "צלקות בסלעים".
2010 נערכה בגלריה חזי כהן תערוכה שהציגה 9 אמנים עכשוויים מניו-יורק. זאת, בעקבות שיתוף פעולה של חזי כהן עם גלריות ניו-יורקיות שניאותו להשאיל את העבודות לתערוכה.
2009 נערכה בגלריה חזי כהן תערוכה לאמן יגאל תומרקין, 50 שנות יצירה.
הערות שוליים

↑  גלריה חזי כהן, אריה ארוך
↑  מאת רעות ברנע, בגדים, ירידים וגלריות: 7 המלצות לסוף השבוע הזה, באתר טיים אאוט, ‏2021-12-16
↑  הרשימה המשותפת // 16.12.2021, באתר מגזין פורטפוליו, ‏2021-12-16
↑  גלריה חזי כהן, סיגלית לנדאו | הלב והמעיין, ‏2021
↑  אוֹרי ריזמן / תערוכת יחיד חדשה בגלריה חזי כהן, באתר כאן מגזין
↑  Degorla | גלריה חזי כהן סוף שבוע גלריות תל אביב 2020, באתר Degorla
↑  גלריה חזי כהן, נחום טבת ויהושוע נוישטיין, ‏2020
↑  Klone יחנוך את החלל החדש של חזי כהן, באתר מגזין פורטפוליו, ‏2019-01-30
↑  עמית קבסה | בעל נפש, באתר גלריה חזי כהן, ‏2019
↑  גלריה חזי כהן, מאיר פיצ'חדזה | זמן שקיעה, ‏2017
↑  גלריה חזי כהן, עמית קבסה | זה לא אישי
↑  גלריה חזי כהן, טקסט תערוכה – פולחן מעבר
↑  גלריה חזי כהן, ויק מוניז | תמונות מכתבי עת
↑  העבודות של רון עמיר, באתר TheArtLab
↑  גלריה חזי כהן, לותר המפר | שירים עבור עיוורים
↑  גלריה חזי כהן, יאן טיכי | חפיפה
↑  גלריה חזי כהן, אנדראס גולינסקי | צלקות בסלעים
↑  חגית פלג רותם, ‏התפוח נופל רחוק, באתר גלובס, 29 ביוני 2010
↑  גלריה חזי כהן, יגאל תומרקין, תערוכת 50 שנות יצירה
| --- | --- |
בקרת זהויות :  NLI: 987007299024205171 
יגאל תומרקין בגלריה חזי כהן, 2021
סיגלית לנדאו, גלריה חזי כהן, 2021. צילום: יותם פרום.
עמית קבסה בגלריה חזי כהן, 2019
אתה אני אולי

"אתה אני אולי" (מוכר גם כ-"אתה + אני = אולי") הוא סינגל שהוקלט על ידי הזמרת הישראלית נועה קירל. את השיר הוציאה ב-8 בדצמבר 2024 לאור חברת התקליטים NMC כסינגל שלא מתוך אלבום אולפן.
על השיר

"אתה אני אולי" נכתב והולחן על ידי קירל, רון ביטון, איתי שמעוני וירדן "ג'ורדי" פלג, שגם הפיק אותו מוזיקלית. השיר מציג דינמיקה מורכבת במערכת יחסים רומנטית, המשלבת אי-ודאות, משיכה וחוסר החלטיות. בבית הראשון והשני, הזוגיות מתוארת כמעין "תרגיל שאין לו פתרון." מחד, הדוברת מתארת קרבה ושיח שמציף רגשות, ומאידך, היא מדגישה את חוסר היכולת להתחייב. המתמטיקה המטאפורית בשיר ("אתה + אני = אולי") משמשת להדגשת הקושי של הדוברת להבין או לפתור את מערכת היחסים הזו.
בהמשך השיר, הטון הופך לשובב ואירוני, כשהדוברת מתארת את עצמה בתור "טי רקס" ומתארת את הקשר כמו משוואה מתמטית מורכבת. הדינמיקה משתנה תדיר – משיכה, רתיעה, התקרבות, וריחוק. השיר מסכם את הקשר כמשהו שהוא "גדול מדי" עבור הדוברת, והיא מותירה אותו בסטטוס "אולי".
הצלחה מסחרית וביקורות

הווידאו קליפ של השיר מציג את קירל עם הרקדנים שלה, בכוריאוגרפיה שהכינו לריקוד. באתר "אייס" נטען כי הקליפ דומה מאוד לפרסומת של בריטני ספירס עבור המותג "פפסי". גם אתר "ForReal" של ישראל היום צידד בטענה. מבקר המוזיקה הישראלי יוסי חרסונסקי העניק לשיר שלושה וחצי כוכבים מתוך חמישה וכתב: ”השיר הוא דאנס במובהק מכוונן להעמדה של הקליפ, ולמעשה ללא הקליפ – הוא מאבד לא מעט  מעוצמתו. יתכן שבמהלך הקריירה שלה היא תתפתח ליצירה מורכבת יותר מבחינה טקסטואלית ורגשית. כאן זה עדיין לא קרה”.
"אתה אני אולי" הפך ללהיט בתחנות הרדיו השונות בישראל. הוא הגיע בשיאו למקום הרביעי במצעד השבועי של מדיה פורסט, המבוסס על נתוני איירפליי שבועיים במדינה.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | המצעד הרשמי של גלגלצ | 8 |  |
הערות שוליים

↑   נועה קירל - אתה אני אולי, סרטון  באתר יוטיוב, 8 בדצמבר 2024
↑  אפרת קרסנר, נועה קירל מוציאה להיט חדש - שמזכיר לנו כוכבת פופ אחרת, באתר אייס, 8 בדצמבר 2024
↑  נועה קירל העתיקה מבריטני ספירס?, מערכת ForReal,‏ 8 בדצמבר 2024
↑  אתה אני אולי – נועה קירל, באתר של יוסי חרסונסקי
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" • "אתה אני אולי" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
Toosie Slide

Toosie Slide הוא סינגל שהוקלט על ידי הזמר-יוצר הקנדי דרייק. השיר יצא לאור ב-3 באפריל 2020, על ידי חברות התקליטים ריפבליק רקורדס ו-OVO סאונד, כסינגל השני מתוך המיקסטייפ Dark Lane Demo Tapes.
רקע וכתיבה

ב-29 במרץ 2020 העלה אושיית הרשת "טוסי" קליפ בו הוא וחבריו מבצעים אתגר הריקוד העונה לשם "Toosie Slide", תוך שחלק מהשיר מתנגן ברקע. הקליפ הפך לוויראלי לאחר שהועלה לרשת החברתית טיקטוק. כמו כן, שיתף טוסי את הקליפ ברשתות חברתיות אחרות. לאחר מכן, שקל מעורבות אפשרית על ידי דרייק.
השיר הופק על ידי המפיק הטורקי-שווייצרי אוזן ירדים, הידוע בשם הבמה או זי, שלפני כן שיתף פעולה בשנת 2018 עם טראוויס סקוט ודרייק תוך שהפיק את הלהיט "Sicko Mode". בשנת 2019, הוא עבד עם דרייק בשנית תוך שהפיק את השירים "Omerta" ו-"Gold Roses". כמו כן, רגע לפני יציאתו של "Toosie Slide", הפיק או זי שיר נוסף של דרייק, "Life Is Good", שהקליט דרייק יחד עם פיוצ'ר. כמו ברוב ההפקות שלו, או זי עושה שימוש נרחב ב"היי-האט"(אנ') ותוף סנר(אנ') בשיר. השיר מכיל גם תוף בס המלווה את הפזמון.
בשיר מופיעים מספר רב של אזכורים לזמר מייקל ג'קסון. דרייק אמר כי "כשעשיתי את השיר הזה לראשונה, דיברתי רק על הליכת הירח, אבל טוסי יצר לזה ריקוד. לא ידעתי שזה יהיה שיר ריקוד כזה".
וידאו קליפ

הווידאו קליפ הנלווה שצולם לשיר הועלה לערוץ היוטיוב הרשמי של דרייק ב-3 באפריל 2020. בקליפ ניתן לראות את דרייק רוקד את ריקוד ה-Toosie Slide באחוזתו בטורונטו, המכונה "השגרירות" עם מסיכה וכפפות, תוך שהוא נמצא בהסגר בעקבות מגפת הקורונה, שהתרחשה בתקופת יציאת השיר. בסוף הקליפ, נראה הראפר מחוץ לביתו. כמו כן, בקליפ מופיעה מחווה לשחקן הכדורסל המנוח קובי בראיינט.
נכון לאפריל 2020, מונה הצפיות של הקליפ עומד על כ-75 מיליון.
הצלחה

השיר הופיע בבכורה במקום הראשון במצעד בילבורד הוט 100 ב-18 באפריל 2020, מה שהפך את דרייק לאמן השני שהציג למצעד שלושה שירים שהופיעו בבכורה במקום הראשון, כאשר הראשונה שעשתה זאת הייתה מריה קארי. כמו כן, השיר היה לשיר השביעי של דרייק שהגיע למקום הראשון במצעד. השיר זכה להצלחה רבה גם בישראל, כאשר הגיע למקום הראשון במצעד שירי הספוטיפיי הישראלי השבועי ובמצעד הרשמי של גלגלצ, למקום ה-4 במצעד השבועי של מדיה פורסט.
נכון לאפריל 2020, פורסמו כ-3.7 מיליון סרטונים ברשת החברתית טיקטוק בהם נכלל השיר, תוך שאחד מהם צולם על ידי הזמר ג'סטין ביבר והגיע ל-22 מיליון צפיות. ברשת הזרמת המדיה ספוטיפיי הגיע השיר ללמעלה מ-184 מיליון השמעות.
ביוני 2020, מגזין בילבורד כלל את השיר ברשימת "50 השירים הטובים ביותר עד כה של שנת 2020".
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 3 |  |
|  איסלנד | הפלייליסט | 13 |  |
|  איטליה | מצעד הסינגלים האיטלקי | 7 |  |
|  אירלנד | מצעד הסינגלים האירי | 1 |  |
|  אסטוניה | אסטי טיפ-40 | 2 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 40 שירי המיינסטרים | 14 |  |
|  ארצות הברית | מצעד השירים הקצביים | 3 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 21 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 28 |  |
|  יוון | IFPI Greece | 1 |  |
|  ישראל | מדיה פורסט ישראל | 4 |  |
|  ישראל | המצעד הרשמי של גלגלצ | 1 |  |
|  לטביה | לטביה טופ 40 | 17 |  |
|  ליטא | AGATA | 2 |  |
|  מלזיה | RIM | 2 |  |
|  נורווגיה | VG-lista | 4 |  |
|  סינגפור | RIAS | 1 |  |
|  סלובקיה | ČNS IFPI | 5 |  |
|  ספרד | PROMUSICAE | 39 |  |
|  סקוטלנד | מצעד הסינגלים הסקוטי | 13 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 4 |  |
|  פלנדריה | אולטראטופ 50 | 6 |  |
|  צ'כיה | ČNS IFPI | 5 |  |
|  צרפת | SNEP | 4 |  |
|  קנדה | קנדה הוט 100 | 2 |  |
|  רומניה | מצעד השירים הרומני | 73 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 39 |  |
|  ארצות הברית | בילבורד הוט 100 | 32 |  |
|  ארצות הברית | מצעד שירי ה-R&B/היפ-הופ | 12 |  |
|  ארצות הברית | מצעד 40 שירי המיינסטרים | 49 |  |
|  ארצות הברית | מצעד השירים הקצביים | 16 |  |
|  גרמניה | GfK – טופ 100 | 37 |  |
|  ולוניה | אולטראטופ 40 | 40 |  |
|  ישראל | מדיה פורסט ישראל | - |  |
|  ישראל | גלגלצ | 31 |  |
|  ניו זילנד | המצעד הניו זילנדי הרשמי | 49 |  |
|  פלנדריה | אולטראטופ 50 | 59 |  |
|  קנדה | קנדה הוט 100 | 32 |  |
|  שווייץ | המצעד השווייצרי | 33 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| בלגיה (BEA) | פלטינה | 40,000 |
| קנדה (Music Canada) | פלטינה ×4 | 320,000 |
| דנמרק (IFPI Denmark) | זהב | 45,000 |
| צרפת (SNEP) | זהב | 100,000 |
| איטליה (FIMI) | זהב | 35,000 |
| ניו זילנד (RMNZ) | זהב | 15,000 |
| פולין (ZPAV) | פלטינה | 20,000 |
| פורטוגל (AFP) | זהב | 5,000 |
| הממלכה המאוחדת (BPI) | פלטינה | 600,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 3 באפריל 2020 | הזרמת מוזיקה • הורדה דיגיטלית | ריפבליק רקורדס • OVO סאונד |  |
| ארצות הברית | 7 באפריל 2020 | רדיו להיטים עכשוויים | קאש מאני • יאנג מאני • ריפבליק |  |
הרכבת התחתית של דניפרו

| --- | --- |


 מידע כללי
 מדינה:  אוקראינה
 עיר:  דניפרו 
 מפעיל:  Dniprovskyi metropoliten
 מידע על ההקמה
 פתיחת הקו:  29 בדצמבר 1995
 מידע על הקו
 אורך הקו:  7.1 ק"מ 
 מספר כלים:  45 (2013)
 מספר נוסעים ביום:  20.4 אלף נוסעים (2016)
 מספר נוסעים בשנה:  7.45 מיליון (2016)
 מספר התחנות:  6
 metro.dp.ua
 תרשים הקו
  
 
הרכבת התחתית של דניפרו (באוקראינית: Дніпровський метрополітен - "דניפרובסקיי מטרופוליטן") היא מערכת הסעת המונים הפועלת בעיר דניפרו מאז שנת 1995.
מערכת הרכבת תחתית בעיר נבנתה בין השנים 1982–1995, ונפתחה לתנועה ב-29 בדצמבר 1995. מאז לא נערכו עבודות להרחבת המערכת למרות תוכניות שהוכנו לשם כך. המערכת כוללת קו אחד תת-קרקעי באורך כולל של כ-7.1 ק"מ ולאורכו שש תחנות. כל התחנות למעט אחת נמצאות בעומק של 20 מטר לפחות. משך הנסיעה הכולל בקו הוא כ-14 דקות. ברוב שעות היום הרכבות נעות בתדירות של 10–16 דקות, ובשעות עומס התדירות עולה ל-4–7 דקות. ביממה נוסעים ברכבת כ-20 אלף איש בממוצע.
גלריה

מפת המערכת
אחת מהתחנות במערכת
רכבת עוצרת בתחנה במטרו
יונייטד איירליינס

סמליל החברה בשנים 1997–2010. האות 'U' הצבעונית שעיצב סול באס הייתה סמל החברה משנת 1973 עד 2010.
יונייטד איירליינס (באנגלית: United Airlines) היא חברת תעופה אמריקאית. החברה נוסדה בשנת 1926 תחת השם בואינג אייר טרנספורט. בשנת 2010 קנתה החברה את חברת קונטיננטל איירליינס, ובעקבות זאת הפכה הרשות המנהלית של קונטיננטל לרשות המנהלית של יונייטד, לרבות מנכ"ל חברת קונטיננטל שמשמש כיום כמנכ"ל החברה הממוזגת. החברה הממוזגת ממשיכה את פעילות שתי החברות תחת השם "יונייטד" ונחשבת כיום לחברת התעופה השלישית בגודלה בעולם (על פי צי המטוסים), לאחר אמריקן איירליינס ודלתא איירליינס. בשנת 1995 החברה הייתה הראשונה להפעיל בואינג 777 בשירות סדיר.
יעדים

נכון ל-2023, יונייטד מפעילות טיסות ל-348 יעדים – 213 מהם בתוך ארצות הברית ו-135 מהם בין-לאומיים, ב-48 מדינות וטריטוריות על גבי שש יבשות.
יעדים > בסיסי פעולה מרכזיים

כחלק משיטת המעברים בבסיסי הפעולה שלה, יונייטד מפעילה כרגע שבעה בסיסי פעולה מרכזיים:
שיקגו-או'הייר – בסיס הפעולה המרכזי הראשי של יונייטד במערב התיכון ובסיס הפעולה המרכזי הגדול ביותר שלה. גם המטה התאגידי של יונייטד ממוקם בשיקגו.
ניו יורק (ניוארק) – בסיס הפעולה המרכזי הראשי של יונייטד בחוף המזרחי ולטיסות בינלאומיות לאירופה, כאשר כוללת טיסות מסוימות לאמריקה הלטינית, אפריקה ואסיה. החליפה את קונטיננטל איירליינס עם המיזוג.
יוסטון-ג'ורג' בוש – בסיס הפעולה המרכזי של יונייטד בדרום ארצות הברית ולטיסות בינלאומיות לאמריקה הלטינית. החליפה את קונטיננטל איירליינס עם המיזוג.
סן פרנסיסקו – בסיס הפעולה המרכזי הראשי של יונייטד לחוף המערבי ולטיסות בינלאומיות למזרח אסיה ואוקיאניה.
דנוור – בסיס הפעולה המרכזי של יונייטד באזור הרי הרוקי של ארצות הברית.
וושינגטון-דאלס – בסיס הפעולה המרכזי המשני של יונייטד בחוף המזרחי.
לוס אנג'לס – בסיס הפעולה המרכזי המשני של יונייטד בחוף המערבי.
צי המטוסים

צי המטוסים של החברה נכון לאוגוסט 2023:
| כלי טיס | בצי | בהזמנה | נוסעים> F | נוסעים> O | נוסעים> S | נוסעים> C+ | נוסעים> M | נוסעים> סה"כ | הערות |
| --- | --- | --- | --- | --- | --- | --- | --- | --- | --- |
| איירבוס A319-100 | 81 | – | 8 | – | – | 42 | 78 | 128 |  |
| איירבוס A320-200 | 94 | – | 12 | – | – | 42 | 96 | 150 |  |
| איירבוס A321neo | – | 70 | 20 | – | – | 57 | 123 | 200 | יתקבלו החל משנת 2023 |
| איירבוס A321-XLR | – | 50 | טרם נקבע | טרם נקבע | טרם נקבע | טרם נקבע | טרם נקבע | טרם נקבע | יתקבלו החל משנת 2024 |
| איירבוס A350-900 | – | 45 | טרם נקבע | טרם נקבע | טרם נקבע | טרם נקבע | טרם נקבע | טרם נקבע | יתקבלו החל משנת 2027 |
| בואינג 700–737 | 40 | – | 12 | – | – | 36 | 78 | 126 |  |
| בואינג 800–737 | 141 | – | 16 | – | – | 48 | 102 | 166 |  |
| בואינג 800–737 | 141 | – | 16 | – | – | 54 | 96 | 166 |  |
| בואינג 800–737 | 141 | – | 16 | – | – | 42 | 108 | 166 |  |
| בואינג 900–737 | 12 | – | 20 | – | – | 42 | 117 | 179 |  |
| בואינג 737-900ER | 136 | – | 20 | – | – | 42 | 117 | 179 |  |
| בואינג 737-900ER | 136 | – | 20 | – | – | 45 | 114 | 179 |  |
| בואינג 737-900ER | 136 | – | 20 | – | – | 39 | 120 | 179 |  |
| בואינג 737-8MAX | 63 | 410 | 16 | – | – | 54 | 96 | 166 |  |
| בואינג 737-9MAX | 71 | 410 | 20 | – | – | 48 | 111 | 179 |  |
| בואינג 737-10MAX | – | 410 | טרם נקבע | טרם נקבע | טרם נקבע | טרם נקבע | טרם נקבע | טרם נקבע | יתקבלו החל משנת 2023 |
| בואינג 200–757 | 40 | – | 16 | – | – | 45 | 108 | 169 | בתהליכי יציאה משירות |
| בואינג 200–757 | 40 | – | 16 | – | – | 42 | 118 | 176 | בתהליכי יציאה משירות |
| בואינג 300–757 | 21 | – | – | 24 | – | 54 | 156 | 234 |  |
| בואינג 767-300ER | 37 | – | 30 | – | 24 | 32 | 113 | 199 | צפויים לצאת משירות עד 2030 |
| בואינג 767-300ER | 37 | – | 46 | – | 22 | 43 | 56 | 167 | צפויים לצאת משירות עד 2030 |
| בואינג 767-400ER | 14 | – | 34 | – | 24 | 48 | 125 | 231 |  |
| בואינג 777-200 | 19 | – | 28 | – | – | 102 | 234 | 364 |  |
| בואינג 777-200ER | 55 | – | 50 | – | 24 | 46 | 156 | 276 |  |
| בואינג 777-200ER | 55 | – | 32 | – | – | 124 | 206 | 362 |  |
| בואינג 777-300ER | 22 | – | 60 | – | 24 | 62 | 204 | 350 |  |
| בואינג 8–787 | 12 | 100 | 28 | – | 21 | 36 | 158 | 243 |  |
| בואינג 9–787 | 38 | 100 | 48 | – | 21 | 39 | 149 | 257 |  |
| בואינג 10–787 | 21 | 100 | 44 | – | 21 | 54 | 199 | 318 |  |
| סה"כ | 919 | 675 |  |  |  |  |  |  |  |
תא הנוסעים > מחלקת עסקים פולאריס

מחלקת "פולאריס" היא מוצר מחלקת העסקים (אנ') הבין-לאומי של יוניטד. מושב ה"פולאריס" מתכוונן למיטה שטוחה באורך 1.98 מטרים (6 רגל ו-6 אינצ'ים) ובעל מספר תאי אחסון, מספר שקעי הטענה וגם כן הסעדה ושירותים משופרים.
ניתן למצוא את מושבי פולאריס על כל מטוסי בואינג 757-200, בואינג 767, בואינג 777-300ER ובואינג 787 דרימליינר, ובתצורה הבין-לאומית של בואינג 777-200ER. במטוסי ה-757, מושבי פולאריס נמצאים בתצורת 2-2, כך שליושבים ליד החלון אין גישה ישירה למעבר. על מטוסים רחבי-גוף, תאי הנוסעים עוצבו כדי לספק גישה ישירה למעבר לכל הנוסעים, כאשר מטוסי ה-767 המציגים תצורת 1-1-1 ומטוסי ה-777 וה-787 מציגים תצורת מושבים מסוג 1-2-1.
נוסעי מחלקת העסקים פולאריס מבצעים את תהליך הצ'ק אין בדלפקים נפרדים וברשותם להשתמש בנתיבי שיקוף ביטחוני ייעודיים כאשר קיימים. שירותים בטיסה כוללים הגשת משקאות לפני ההמראה, מפות שולחן וארוחות מרובות מנות. ברשות נוסעי המחלקה גם אפשרות לעלות למטוס ראשונים ועדיפות גבוהה עם כבודתם וגישה לטרקליני יונייטד פולאריס, טרקליני יונייטד קלאב (אנ') או טרקליני חברות תעופה שותפות.